|  |  |  |
| --- | --- | --- |
|  | **Všeobecne záväzné nariadenie**  | Číslo: **5/2023** |
| **OBEC HORNÁ LEHOTA** |   |

 Obec Horná Lehota v súlade s ustanovením § 6 ods.2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.5 a 6, §8 ods.2 a 4,§12 ods.2 a 3,§16 ods. 2 a 3, § 17 ods.2,3, a § 98, § 99 , § 103 ods.5 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  **v y d á v a**

**VŠEOBECNE ZÁVÄZNÉ NARIADENIE**

 **OBCE HORNÁ LEHOTA O MIESTNYCH DANIACH A MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY**

***Návrh*** *tohto všeobecne záväzného nariadenia (VZN) na pripomienkovanie v zmysle § 6 ods. 4 zákona* č*. 369/1990 Zb. o obecnom zriadení v znení neskorších predpisov)*

|  |  |
| --- | --- |
| Vyvesený na úradnej tabuli obce dňa:  | 28.11.2023  |
| Zverejnený na internetovej stránke obce dňa :  | 28.11.2023  |
| Dátum začiatku lehoty na pripomienkové konanie:  | 28.11.2023  |
| Dátum ukončenia pripomienkového konania:  | 13.12.2023 |
| Pripomienky zasielať * písomne na adresu:

Obec Horná Lehota* elektronicky na adresu: obec@horna-lehota.sk
 |   |
| Vyhodnotenie pripomienok k návrhu VZN uskutočnené dňa:  |   |

***Schválené*** *všeobecne záväzné nariadenie*

|  |  |
| --- | --- |
|  Na rokovaní OZ č. ................... dňa:  | 13.12.2023  |
| Vyhlásené vyvesením na úradnej tabuli obce dňa:  | 14.12.2023  |
| VZN nadobúda účinnosť dňom:  | 01.01.2024  |



**Všeobecne záväzné nariadenie**

**Obec Horná Lehota č 5/2023**

Obecné zastupiteľstvo Obce Horná Lehota **sa** podľa ust. § 6 ods. 1, 2 v spojení s ust. § 4 ods. 5 písm. a) bod 2, 5 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a ust. § 81 ods. 3 zákona č.79/2015 Z.z. o odpadoch a o zmene a doplnení niektorých zákonov **uznieslo** na tomto všeobecne záväznom nariadení:

 **PRVÁ ČASŤ**

 **§ 1**

 **Predmet úpravy**

1. Týmto všeobecne záväzným nariadením (ďalej len „nariadenie“) obec Horná Lehota

 ustanovuje miestne dane a miestny poplatok za komunálne odpady a drobné stavebné odpady, / ”ďalej len poplatok”/

1. Obec Horná Lehota ukladá na svojom území tieto miestne dane :

 a, daň z nehnuteľností,

 b, daň za psa,

 c, daň za užívanie verejného priestranstva,

 d, daň za ubytovanie,

 e, daň za predajné automaty,

 f, daň za nevýherné hracie prístroje.

1. Obec Horná Lehota **ukladá** na svojom území poplatok za komunálne odpady a drobné stavebné odpady. (ďalej len “poplatok”).
2. Zdaňovacím obdobím pre daň z nehnuteľností, daň za psa, daň za predajné automaty, daň za nevýherné hracie prístroje a pre miestny poplatok za komunálne odpady a drobné stavebné odpady je kalendárny rok.
3. Zdaňovacím obdobím pre daň za užívanie verejného priestranstva je doba (každý aj začatý deň), počas ktorej sa skutočne osobitne užíva verejné priestranstvo, doba (každá aj začatá hodina), počas ktorej skutočne parkuje motorové vozidlo na vyhradenom priestore.
4. Zdaňovacím obdobím pre daň za ubytovanie je doba (počet prenocovaní), počas ktorej sa fyzická osoba odplatne prechodne ubytuje v ubytovacom zariadení.

**druhá časť**

**§ 2**

**Daň z nehnuteľností**

 Daň z nehnuteľností zahŕňa:

 a) daň z pozemkov,

 b) daň zo stavieb,

 c) daň z bytov a z nebytových priestorov v bytovom dome (ďalej len „daň z bytov“ ).

**§ 3**

 **Daň z pozemkov**

1) Správca dane určuje pre pozemky na území obce Horná Lehota ročnú sadzbu dane z pozemkov:

 a) **orná pôda, chmeľnice, vinice, ovocné sady, trvalé trávnaté porasty** **0,49 %**

 b) **lesné pozemky**, na ktorých sú hospodárske lesy, rybníky s chovom rýb a ostatné

 hospodársky využívané vodné plochy na  **2,50 %**

2) Správca dane určuje pre pozemky na ktorých sa **nachádza zariadenie na výrobu**

  **elektriny** zo slnečnej energie,**transformačná stanica, predajný stánok** na území

 obce Horná Lehota ročnú sadzbu dane z pozemkov:

 a) **orná pôda,chmeľnice,vinice,ovocné sady, trvalé trávnaté porasty 1,1%**

b) **zastavané plochy a nádvoria, ostatné plochy 1,1%**

3) Správca dane určuje pre pozemky na území obce Horná Lehota ročnú sadzbu dane

 z pozemkov:

 a) **záhrady 0,44%**

 b) **zastavané plochy a nádvoria, ostatné plochy**

 **0,44%** intravilán obce

  **0,90 %**  extravilán obce Tále – vymedzené parcelami v príl.č.1

 **0,90 %** extravilán obce Trangoška, Srdiečko, Chopok – vymedzené parcelami

 v príl.č.2

 **0,60 %** extravilán obce Krpačovo – vymedzené parcelami v príl. č.3

  **0,25 %** ostatnýextravilán obce

 c) **stavebné pozemky**

 **0,27%** intravilán obce

 **0,71%** extravilán obce

**§ 4**

 **Základ dane**

Základom dane podľa § 3 ods. 1 b), je hodnota pozemku bez porastov, určená vynásobením výmery pozemkov v m2 a  hodnoty pôdy za 1m2, ktorú správca dane určujena :**0,0900 eur/m2.**

Takto určená hodnota pozemku sa použije, len ak daňovník hodnotu pozemku nepreukáže znaleckým posudkom.

**§ 5**

 **Daň zo stavieb**

1) Správca dane určuje pre stavby na území obce Horná Lehota ročnú sadzbu dane zo stavieb za každý aj začatý m2 zastavanej plochy :

 a) **0,025 eur** za stavby na bývanie a drobné stavby, ktoré majú doplnkovú funkciu pre hlavnú stavbu,

 b) **0,074 eur** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu,

 c**) 0,33 eur** za chaty a stavby na individuálnu rekreáciu

 d) **0,146 eur**  za samostatne stojace garáže

 e) **0,146 eur** za stavby hromadných garáží

 f) **0,146 eur** za stavby hromadných garáží umiestnené pod zemou

 g) **0,385 eur** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

 h) **0,99 eur**  za stavby na ostatné podnikanie a  na zárobkovú činnosť, skladovanie

 a  administratívu súvisiacu s ostatným podnikaním a zárobkovou činnosťou,

 i) **0,385 eur**  za ostatné stavby neuvedené v písm. a) až h).

2) Správca dane určuje pri viacpodlažných stavbách príplatok za podlažie pre:

-stavby na bývanie a drobné stavby, ktoré majú doplnkovú funkciu pre hlavnú stavbu

 na **0,03 eur** za každé ďalšie podlažie, okrem prvého nadzemného podlažia,

 -stavby na pôdohospodársku produkciu, skleníky,stavby pre vodné hospodárstvo, stavby využívané na skladovanie vlastnej pôdohospodárskej produkcie, vrátane stavieb na vlastnú administratívu na **0,07 eur** za každé ďalšie podlažie, okrem prvého nadzemného podlažia,

 -chaty a stavby na individuálnu rekreáciu na **0,10 eur** za každé ďalšie podlažie, okrem prvého nadzemného podlažia,

 -samostatne stojace garáže na  **0,14 eur** za každé ďalšie podlažie, okrem prvého nadzemného podlažia,

 -za stavby hromadných garáží na **0,14 eur** za každé ďalšie podlažie, okrem prvého nadzemného podlažia,

 -za stavby hromadných garáží umiestnených pod zemou na **0,14 eur** za každé ďalšie podzemné podlažie, okrem prvého podzemného podlažia,

-za priemyselné stavby a stavby,slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu   na **0,33 eur**  za každé ďalšie podlažie, okrem prvého nadzemného podlažia,

- stavby na ostatné podnikanie , zárobkovú činnosť, skladovanie a administratívu súvisiacu s ostatným podnikaním a zárobkovou činnosťou na **0,07 eur** za každé ďalšie podlažie, okrem prvého nadzemného podlažia.

 - ostatné stavby na **0,10 eur** za každé ďalšie podlažie, okrem prvého nadzemného podlažia.

**§ 6**

 **Daň z bytov**

1. Ročná sadzba dane z bytov **za byt** na území obce Horná Lehota, je za každý aj začatý m2 podlahovej plochy bytu nachádzajúceho sa v bytovom dome:

 a) **0,038 eur** intravilán obce

 b) **0,33 eur** extravilán obce

 2) Ročná sadzba dane z bytov **za nebytové priestory** na území obce Horná Lehota je za každý aj začatý m2 podlahovej plochy nebytového priestoru nachádzajúceho sa v bytovom dome:

 a) **0,38 eur**  za nebytové priestory, ktoré neslúžia na podnikanie a inú zárobkovú činnosť

 b) **0,99 eur** za nebytové priestory, ktoré sa využívajú na podnikanie a inú zárobkovú

 činnosť

 c) **0,146 eur**  za nebytové priestory slúžiace ako garáž

**§ 7**

 **Oslobodenie od dane a zníženie dane**

 1) Správca dane od dane z  pozemkov oslobodzuje :

 - pozemky na ktorých sú cintoríny,kolumbáriá, urnové háje a rozptylové lúky.

 - časti pozemkov, na ktorých sú zriadené meračské značky, signály a iné zaradenia bodov,

 geodetických základov, stožiare rozvodu elektrickej energie,stĺpy telekomunikačného

 vedenia a televízne prevádzače, nadzemné časti zariadení na rozvod vykurovacích plynov

 a pásy pozemkov v lesoch vyčlenené na rozvod elektrickej energie a vykurovacích plynov.

 2) Správca dane od dane zo stavieb oslobodzuje :

 - stavby alebo byty slúžiace školám, školským zariadeniam a zravotníckym zariadeniam,

 zariadeniam na pracovnú rehabilitáciu a rekvalifikáciu občanov so zmenenou pracovnou

 schopnosťou, stavby užívané na účely sociálnej pomoci a múzeá, galérie, knižnice,

 divadlá, kiná amfiteátre, výstavné siene, osvetové zariadenia,

 3) Správca dane poskytuje zníženie dane zo stavieb a dane z bytov vo výške:

 **- 50%** z daňovej povinnosti na stavby na bývanie a dane z bytov držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím so sprievodcom, ktoré slúžia na ich trvalé bývanie.

 Fyzická osoba v priebehu príslušného zdaňovacieho obdobia písomne požiada obecný úrad obce o oslobodenie alebo zníženie dane do 30 dní odo dňa vzniku alebo zániku oslobodenia od dane alebo zníženia dane. V žiadosti uvedie skutočnosti, rozhodujúce pre vznik a zánik oslobodenia od dane alebo zníženia dane a každú zmenu týchto skutočností je povinná oznámiť obecnému úradu obce do 30 dní odo dňa, keď tieto skutočnosti alebo ich zmeny nastali. Daňovník k žiadosti o oslobodenie od dane alebo zníženia dane doloží:

 - podľa § 7 ods.3 doložiť preukaz fyzickej osoby s ťažkým zdravotným postihnutím.

 **§ 8**

 **Platenie dane**

Správca dane **povoľuje**  3 splátky.

 - ak ročná daň vyrubená fyzickej osobe a právnickej osobe nepresahuje **300,00** eur je splatná

 naraz do 15 dní odo dňa nadobudnutia právoplatnosti platobného výmeru.

Daňovník môže vyrubenú daň, ktorá bola rozhodnutím obce určená v splátkach, zaplatiť aj naraz najneskôr v lehote splatnosti prvej splátky, pri hotovostných platbách do pokladne správcu dane vo výške do 300 eur.

 **tretia časť**

**§ 9**

**Daň za psa**

 Predmetom dane za psa je pes starší ako 6 mesiacov chovaný fyzickou osobou alebo právnickou osobou.

 **§ 10**

**Sadzba dane**

 Správca dane určuje sadzbu dane na území obce Horná Lehota vo výške **6 eur** za jedného psa a  kalendárny rok.

**štvrtá časť**

**§ 11**

 **Daň za užívanie verejného priestranstva**

Verejnými priestranstvami v obci sú:

 - miesta evidované na listoch vlastníctva obce ako parcely obce v ˝E˝a ˝C˝ stavoch.

Osobitným užívaním verejného priestranstva sa rozumie:

 - umiestnenie zariadenia, slúžiaceho na poskytovanie služieb a predajného zariadenia na pozemku obce,

 - umiestnenie stavebného zariadenia a umiestnenie skládky na pozemku vo vlastníctve obce, ktorý je najbližší k pozemku vo vlastníctve stavebníka alebo vlastníka skládky,

 - umiestnenie cirkusu, zariadenia lunaparku a iných atrakcií na pozemku obce,

 - parkovanie vozidla alebo prívesu bez prerušenia nad 14 dní.

**§ 12**

 **Sadzba dane**

Správca dane určuje sadzbu dane za osobitné užívanie verejného priestranstva na území obce Horná Lehota:

1. za umiestnenie zariadenia, slúžiaceho na poskytovanie služieb a predajného zariadenia

**0,90** **eur** za každý aj začatý m2 akaždý aj začatý deň, **4,50 eur** za každých 5 m2  a každý aj začatý deň

b) za umiestnenie stavebného zariadenia **0,10 eur** za každý aj začatý m2 a každý aj začatý deň, po 14 dňoch

c) za umiestnenie zariadenia cirkusu, lunaparku a iných atrakcií **1,60 eur**  za každý aj začatý m2 a každý aj začatý deň,

d) za umiestnenie skládky **0,33 eur** za každý aj začatý m2a každý aj začatý deň,po 14 dňoch

e) za trvalé parkovanie vozidla,alebo prívesu na obecnom pozemku **0,33 eur** za každý aj začatý m2 a každý aj začatý deň po 14 dňoch

**piata časť**

**§ 13**

**Daň za ubytovanie**

 Správca dane určuje sadzbu dane za ubytovanie na území obce Horná Lehota vo výške **1,00 eur** na osobu a prenocovanie .

**§ 14**

**Daňová povinnosť**

 Daňová povinnosť vzniká každému dňom začatia poskytovania odplatného prechodného ubytovania v  ubytovacom zariadení .

 Platiteľ dane je povinný písomne oznámiť vznik alebo zánik daňovej povinnosti obecnému úradu obce Horná Lehota do 30 dní od vzniku alebo zániku daňovej povinnosti na predpísanom tlačive uvedenom v prílohe č. 1 tohto nariadenia, ktoré obsahuje podrobnosti a náležitosti oznamovacej povinnosti. Tlačivo je pre platiteľa dane k dispozícii na obecnom úrade obce, alebo na webovej stránke obce: [www.horna-lehota.sk](http://www.horna-lehota.sk) . Platiteľ dane je povinný tlačivo si sám vypísať podľa predtlače. Vyplnené tlačivo sa doručuje priamo obecnému úradu v písomnej alebo elektronickej forme.

Platiteľ dane je povinný viesť písomne preukázanú evidenciu ubytovaných fyzických osôb –knihu ubytovaných. V knihe ubytovaných je platiteľ dane povinný očíslovať strany a predložiť knihu ubytovaných obecnému úradu obce Horná Lehota, do 30 dní od vzniku daňovej povinnosti, na opečiatkovanie a potvrdenie správnosti začatia vedenia evidencie.

Kniha ubytovaných musí obsahovať:

 - meno a priezvisko ubytovaného,

 - číslo občianskeho preukazu alebo cestovného pasu,

 - trvalý pobyt,

 - dátum narodenia,

 - dátum príchodu a odchodu,

 - minimálne jeden mobilný kontakt na ubytovanú osobu, od ubytovaných osôb z každého jedného prenocovania,

 - vyznačiť v evidencii dôvod oslobodenia od dane ak ide o osobu podľa bod. 6 tohto článku.

Platiteľ dane je povinný na výzvu obce predložiť knihu ubytovaných pri kontrole alebo na obecný úrad v lehote stanovenej vo výzve.

Platiteľ dane je povinný vydať daňovníkovi (fyzická osoba, ktorá sa v zariadení odplatneprechodne ubytuje) potvrdenie o zaplatení dane. Potvrdenie o zaplatení dane musí obsahovať:

- číslo potvrdenia,

- dátum vydania potvrdenia,

- kto vystavil potvrdenie a kto prijal zaplatenú daň,

- komu bolo vystavené potvrdenie a kto zaplatil daň,

- počet prenocovaní,

- výška zaplatenej dane,

- pečiatka a podpis oprávnenej osoby, ktorá vystavila potvrdenie.

Potvrdenie o zaplatení dane je platiteľ dane povinný uchovávať pre daňové účely 10 rokov od vystavenia potvrdenia.

**§ 15**

 **Spôsoby oznamovania, vyberania dane a spôsoby jej odvodu**

Platiteľ dane vyberá daň od daňovníka spôsobom:

-v hotovosti priamo do pokladne platiteľa dane. Platiteľ dane odovzdá daňovníkovi potvrdenie (originál) a kópiu si ponechá platiteľ dane pre daňovú kontrolu,

-   prevodom z účtu daňovníka na účet platiteľa dane. Dokladom o zaplatení dane  je  výpis účtu z peňažného ústavu, ktorý platiteľ uchová pre daňovú kontrolu 10 rokov od vystavenia výpisu.

Platiteľ dane je povinný oznámiť počet prenocovaní, počet ubytovaných hostí a celkovú odvodovú povinnosť obci štvrťročne/ prípadne  ročne/ a to do 20.dňa po uplynutí štvrťroka, / prípadne do 20.1. nasledujúceho roka / a daň odviesť bez vyrubenia na účet správcu dane prevodným príkazom , alebo do výšky 300 eur, priamo do pokladne správcu dane na základe údajov uvedených v tlačive “Hlásenie o počte prenocovaní a počte ubytovaných hostí”.

Platiteľ dane je povinný zaplatenú daň daňovníkom odviesť obci **štvrťročne,** /prípadne ročne/ a to **do 20. dňa** po uplynutí štvrťroka, / prípadne do 20.1. nasledujúceho roka /, nazáklade tlačiva: „ **Hlásenia o počte prenocovaní a počte ubytovaných hostí“. /** tlačivo je k dispozícii na webovej stránke obce: [www.horna-lehota.sk](http://www.horna-lehota.sk), poprípade na obecnom úrade.

                                                                         **§ 16**

                                                          **Oslobodenie  od  dane**

Správca dane oslobodzuje  od  dane  za  ubytovanie:

- nevidomú osobu , bezvládnu osobu a držiteľa preukazu ZŤP/S a ich sprievodcu  a osobu

  poberajúcu invalidný  dôchodok.

- vlastníka objektu, jeho manželku, manžela, príbuzných  v priamom  rade  /súrodenec/,

   manželku týchto osôb a ich deti.

**- osobu  do  6 rokov  veku.**

**šiesta časť**

**§ 17**

**Daň za predajné automaty**

Správca dane určuje sadzbu dane za predajné automaty na území obce Horná Lehota:

 **- 50 eur** za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru,

 **- 200 eur** za jeden predajný automat a kalendárny rok, obsahujúci v skladbe ponúkaného tovaru najviac 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje,

**- 83 eur**  za jeden predajný automat a kalendárny rok s viac ako 10 druhov tovaru,

**- 366 eur** za jeden predajný automat a kalendárny rok s viac ako 10 druhov tovaru, ak skladba ponúkaného tovaru obsahuje tabakové výrobky alebo alkoholické nápoje.

**§ 18**

**Daňová povinnosť**

1. Daňovník je povinný viesť písomne preukázanú evidenciu o počte prevádzkovania predajných automatov. Strany v evidencii je daňovník povinný očíslovať a predložiť evidenciu obecnému úradu obce do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania predajných automatov musí obsahovať:

- deň začatia prevádzkovania predajného automatu,

- deň ukončenia prevádzkovania predajného automatu,

- druh, typ a názov predajného automatu,

- výrobné číslo predajného automatu,

- obsah skladby ponúkaného tovaru do 10 druhov tovaru,

- obsah skladby ponúkaného tovaru nad 10 druhov tovaru,

- miesto umiestnenia predajného automatu.

1. Evidenciu je daňovník povinný na výzvu obce predložiť pri kontrole alebo na obecný úrad v lehote stanovenej vo výzve.
2. K písomnému oznámeniu podľa ods. 1 daňovník je povinný predložiť hodnoverné doklady výrobcu, ktoré identifikujú predajný automat.

**siedma časť**

**§ 19**

**Daň za nevýherné hracie prístroje**

Správca dane určuje sadzbu dane za nevýherné hracie prístroje na území obce Horná Lehota:

a) **664 eur**  za jeden elektronický prístroj na počítačové hry , a kalendárny rok,

b) **33,5 eur** za jeden mechanický prístroj - biliard a kalendárny rok,

 c) **33,5** **eur** za jeden mechanický prístroj - stolný futbal a kalendárny rok,

 d) **33,5 eur** za jeden mechanický prístroj - stolný hokej a kalendárny rok,

 e) **17** **eur** za jeden mechanický prístroj - šípky a kalendárny rok,

 f)  **166 eur** za jeden elektronický prístroj - kolky a kalendárny rok,

 g) **33,5 eur** za jedno iné zariadenie na zábavné hry ako je uvedené v písm. a) až f)

a kalendárny rok.

Daňovník je povinný viesť písomne preukázanú evidenciu o počte prevádzkovania nevýherných hracích prístrojov. Strany v evidencii je daňovník povinný očíslovať a predložiť evidenciu obecnému úradu obce do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístrojov musí obsahovať:

 - deň začatia prevádzkovania nevýherného hracieho prístroja,

 - deň ukončenia prevádzkovania nevýherného hracieho prístroja,

 - druh, typ a názov nevýherného hracieho prístroja,

 - výrobné číslo nevýherného hracieho prístroja,

 - miesto umiestnenia nevýherného hracieho prístroja.

 Evidenciu je daňovník povinný na výzvu obce predložiť pri kontrole alebo na obecný úrad obce v lehote stanovenej vo výzve, spolu s hodnoverným dokladom výrobcu, ktorý identifikuje nevýherný hrací prístroj.

**§ 20**

**Vyrubovanie dane**

 Správca dane ustanovuje, že daň najviac v úhrne do sumy 2,33eur nebude vyrubovať.

**ôsma časť**

**§ 21**

**Poplatok**

1. Poplatok sa platí za komunálne odpady okrem elektroodpadov a biologicky rozložiteľného kuchynského a reštauračného odpadu a drobné stavebné odpady, ktoré vznikajú na území obce.
2. Poplatok od poplatníka v stanovenej výške pre obec vyberá a za vybraný poplatok ručí:

**a)** vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca, alebo správca určený spoluvlastníkmi, ak s výberom poplatku zástupca, alebo správca súhlasí, ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov

**b)** zástupca alebo správca, určený spoluvlastníkmi je povinný túto skutočnosť oznámiť obci na tlačive, ktoré tvorí prílohu č. 2 tohto nariadenia. Tlačivo je pre poplatníka je k dispozícii na obecnom úrade obce. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo obecnému úradu obce alebo poštou.

**c)** správca, ak je vlastníkom nehnuteľnosti štát, vyšší územný celok alebo obec.

3) Prevzatie plnenia povinností za viacero poplatníkov, žijúcich v spoločnej domácnosti jedným z nich, je táto osoba povinná túto skutočnosť oznámiť obci na tlačive, ktoré tvorí prílohu č. 3 tohto nariadenia.

**§ 22**

 **Sadzba poplatku**

Obec určuje sadzbu poplatku na obdobie jedného kalendárneho roka:

 **a)** pri zavedenom množstvovom zbere 0,0192 eur za 1 liter komunálnych odpadov

 **b)** pre fyzické osoby a právnické a fyzické osoby -podnikateľov zavedený množstvový zber - 0,080 eur za 1 kilogram drobných stavebných odpadov bez obsahu škodlivín.

 c) pre fyzické osoby a právnické osoby, ktoré nemajú zavedený množstvový zber- paušálny **0,0959** za osobu /nehnuteľnosť/ a kalendárny deň, pričom obec poskytne občanovi s trvalým pobytom dotáciu na odvoz za komunálne odpady vo výške 10,00 eur na 1 občana a kalendárny rok.

U právnických osôb a podnikateľov sa ukazovateľ dennej produkcie podľa § 79 ods.3

bod 3 zákona o miestnych daniach a poplatku vynásobí koeficientom s hodnotou 1.

**§ 23**

 **Vznik a zánik povinnosti platenia poplatku**

1 ) Povinnosť platenia poplatku vzniká pre:

 a) fyzickú osobu :

 - dňom jej prihlásenia v obci do evidencie obyvateľov na trvalý pobyt alebo prechodný pobyt,

 - dňom vzniku oprávnenia užívať dom, byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce,

 b) právnickú osobu:

 -dňom vzniku oprávnenia užívať nehnuteľnosť, nachádzajúcu sa na území obce na iný účel ako na podnikanie,

1. podnikateľa :

 - dňom vzniku oprávnenia užívať nehnuteľnosť, nachádzajúcu sa na území obce na účel podnikania.

2) Povinnosť platenia poplatku zaniká:

a) pre fyzickú osobu dňom odhlásenia z trvalého pobytu alebo prechodného pobytu v evidencii obyvateľov obce,

b)pre fyzickú osobu, právnickú osobu a podnikateľa dňom zániku oprávnenia užívať nehnuteľnosti uvedené v ods. 1.

3) Poplatník je povinný v priebehu zdaňovacieho obdobia oznámiť obci písomne vznik alebo zánik poplatkovej povinnosti do 30 dní odo dňa vzniku alebo zániku poplatkovej povinnosti platenia poplatku na predpísanom tlačive pre právnické osoby a fyzická osoba podnikateľ uvedeného v prílohe č. 4 tohto nariadenia a pre fyzické osoby na predpísanom tlačive uvedeného v prílohe č. 5 tohto nariadenia. Tlačivo je pre poplatníka k dispozícii na obecnom úrade obce. Poplatník je povinný tlačivo si sám vypísať podľa predtlače. Vyplnené tlačivo sa doručuje priamo obecnému úradu obce alebo poštou.

4) Každý pôvodca odpadu je povinný predložiť štvrťročne, vždy do 10. dňa po uplynutí

štvrťroka doklady preukazujúce spôsob nakladania s odpadmi.

 **§ 24**

**Splatnosť poplatku**

Pri nezavedenom množstvovom zbere je poplatok splatný do 15 dní odo dňa nadobudnutia právoplatnosti.

Pri využívaní množstvového zberu:

 a) právnické osoby a podnikatelia platia obci poplatok ročne, na základe Oznámenia.

**§25**

**Podklady na zníženie alebo odpustenie poplatku**

Obec môže poplatok znížiť, alebo odpustiť poplatníkovi podľa § 82 zákona o miestnych daniach a poplatkoch na základe predložených dokladov:

1. potvrdenie úradu práce, sociálnych vecí a rodiny, že je poberateľom dávky-hmotná núdza,
2. potvrdenie zamestnávateľa, alebo doklad ktorý oprávňuje poplatníka na prechodný pobyt v zahraničí minimálne na 3 mesiace,
3. potvrdenie zamestnávateľa, alebo doklad ktorý oprávňuje poplatníka na prechodný pobyt mimo trvalého bydliska minimálne na 3 mesiace,
4. potvrdenie zamestnávateľa o dlhodobej služobnej ceste mimo trvalého pobytu minimálne na 3 mesiace,
5. potvrdenie o návšteve školy, potvrdenie o ubytovaní mimo trvalého pobytu.

**§26**

**Prípady zníženia alebo odpustenia poplatku**

Ak poplatník požiada o zníženie, alebo odpustenie poplatku a preukáže príslušnými dokladmi, obec môže poplatok znížiť alebo odpustiť v prípade že sa jedná o:

1. poplatníka nachádzajúceho sa v stave hmotnej núdze - potvrdenie úradu práce, sociálnych vecí a rodiny,
2. poplatníka pracujúceho dlhodobo v zahraničí - pracovná zmluva, min. na 3 mesiace,
3. poplatníka pracujúceho dlhodobo mimo trvalého pobytu - pracovná zmluva, potvrdenie o prechodnom pobyte, min. na 3 mesiace,
4. poplatníka nachádzajúceho sa na dlhodobej služobnej ceste mimo trvalého pobytu, min. na 3 mesiace - potvrdenie zamestnávateľa,
5. poplatníka študenta vysokej školy alebo strednej školy ubytovaného na internáte, ubytovni alebo v inej nehnuteľnosti - potvrdenie o ubytovaní, návšteve školy.

**§27**

**Podrobnosti o elektronickej komunikácii a o poskytovaní elektronických služieb**

1. Obec poskytne so súhlasom daňového subjektu, ktorý nemá aktivovanú elektronickú schránku, možnosť zaslať oznámenie o výške dane, ktorá môže byť určená aj v splátkach, a o lehote na úhradu.
2. Obec poskytne so súhlasom daňového subjektu, ktorý nemá aktivovanú elektronickú schránku, možnosť zaslať oznámenie o výške poplatku, ktorý môže byť určený aj v splátkach, alebo o výške preddavku na poplatok na príslušné zdaňovacie obdobie, ktorý môže byť určený aj v sumách, a o lehote na úhradu.
3. Obec zasiela oznámenia podľa bodu 1 a 2 na emailovú adresu určenú daňovým subjektom v súhlase so zaslaním oznámenia alebo prostredníctvom osobnej internetovej zóny.
4. Obec zabezpečí ochranu zasielaných oznámení nakoľko sa týkajú informácií o daňových subjektoch v rozsahu vyžadovanom zákonom.

**§ 28**

**Záverečné ustanovenia**

Toto VZN nadobúda účinnosť dňa 1.1.2024

**§ 29**

**Zrušovacie ustanovenia**

Dňom nadobudnutia účinnosti tohto VZN sa ruší VZN č. 1/2020 o miestnych daniach a miestnom poplatku za komunálne odpady a drobné stavebné odpady a doplnok 1/2021 o miestnych daniach a miestnom poplatku za komunálne odpady a drobné stavebné odpady.

V Hornej Lehote dňa 14.12.2023 Vladimír Bušniak

 starosta obce